Dunaszekcső Község Képviselő-testülete
7/1996.

Jegyzőkönyv

Készült a Dunaszekcső Községi Önkormányzat képviselő-testülete 1996. május 19-én megtartott üléséről.

Jelen vannak: Hegedűs György polgármester

Draskovits Pál

Galambosi László

Guzsván Lajosné

Faller János

Dr. Schmidt József

Szödényi István

Tóth András

Pest Éva jegyző 

Brutyó István a BZ Zoltán Kft. képviselője az első napirendhez

Szökőcs Béla a második napirendhez

Igazoltan távol: Hetényi Ádám, Schmidt József képviselők

Hegedűs György köszönti a megjelenteket, megállapítja, hogy az ülés határozatképes, mert a megválasztott képviselők közül 9 fő megjelent.

Az ülést megnyitja és javaslatot tesz a napirendi pontokra, melyeket a testület vita nélkül elfogad.

Napirendi pontok:

1.) Az üzemanyag-töltő állomásnál létesítendő parkoló és PB gázcsere-telep ismételt tárgyalása

Előadó: Hegedűs György polgármester

2.) „Dunaszekcsőért” emlékplakett

Előadó: Hegedűs György polgármester

3.) Lejárt határidejű határozatok végrehajtása, a két ülés között történt fontosabb események

Előadó: Hegedűs György polgármester

4.) A Duna Beton Kft. vételi ajánlatának végleges elbírálása

Előadó: Pest Éva jegyző 

5.) Telekvásárlási kérelem ügyében döntés

Előadó: Hegedűs György polgármester

6.) Fiatal házasok részére vissza nem térítendő támogatás

Előadó: Pest Éva jegyző 

Napirend tárgyalása:

1.) napirendi pont: Hegedűs György polgármester emlékezteti a képviselő-testület tagjait, hogy az elmúlt ülésen már megtárgyaltuk a kérelmet, és úgy foglaltak állást, hogy a jelenleg folyamatban levő építkezés befejezése után visszatérünk rá. Az építkezés befejeződött, a vállalkozó szeretné a parkolót elkészíteni 4 gépjármű részére. Változás az előző kérelem óta, hogy a PB gázcsere-telep telepítésére a RRÍMAGÁZ vállalkozott is, és a községben levő másik telepét ezzel megszűntetné. Meghívta az ülésre a Kft. képviselőjét, hogy kérdéseket intézhessenek hozzá a képviselők, illetőleg szóban is előadja a terveiket.

Brutyó István: Megköszöni, hogy lehetőséget kapott arra, hogy jelen legyen az ülésen. Amint látható, a felújított benzinkút elkészült. Az AGIP színvonalat vár a kút üzemeltetőitől. Ezért gondoltak arra, hogy kialakítanák a parkolót. Az állomás környékén, a forgalmas főútvonal mellett sehol nem lehet megállni, szükség lenne a térburkolólapokkal kiépített parkolóra. A PRÍMAGÁZ lerakata – mivel a kút folyamatosan üzemel – biztosítja a palackos gázkiszolgálást. (Körbeadja a fényképet, mely bemutatja a konténert.) 120 gázpalack tárolására alkalmas konténert szeretnének felállítani, mely cölöpökön és járdalapokon áll. A térburkolást a fa vonaláig szeretnék megcsinálni, a fa és a sövény is maradna.

 Harsányi János: Az ott lakók mit szólnak ehhez?
Galambosi László: Ő beszélt az ott lakókkal, igen jó a véleményük.

Guzsván Lajosné: Az Alszög odajárhat gázért, közelebb lesz. Vonzó a folyamatos nyitva tartás.

Dr. Schmidt József: Jelenleg bérlik azt a területet? Hogyan gondolják a lerendezést?

Brutyó István: Nem bérlik, az közterület, és az is maradna. Bárki parkolhat ott, rendbe kívánják tenni a környezetüket. A beruházás fejében ők is használják. 

További kérdés, hozzászólás nem hangzott el, a képviselők 9 szavazattal 0 ellenében az alábbi határozatot alkották:

32/1996. (VI.19.) Kt. számú határozat
Közterület igénybevételéről

A képviselő-testület hozzájárul ahhoz, hogy az üzemanyagtöltő állomás mellett a BZ ZOLTÁN Kft közterületen négy gépjármű részére alkalmas – térburkoló elemekkel kirakott – parkolót alakítson ki, és egy 120 PB gázpalack tárolására alkalmas konténer elhelyezéséhez a területet járdalapokkal előkészítse.

Határidő: 1996. június 30.

Felelős: Hegedűs György polgármester

2. napirendi pont: Hegedűs György polgármester köszönti a megjelent Szökőcs Bélát, aki a Dunaszekcsőért emlékplakett terveit készíti.
Szökőcs Béla: Nem gondolta, hogy ennyire feladja a testület a leckét, vagy pedig nem értették meg egymást. A képviselők kérése az volt, hogy a Dunáról is nézze meg a község látképét. Ennek a kérésnek eleget tett – bár az épületek tömegén és a két templom torony csúcsán kívül nem látható más – és magával hozott egy újabb tervet. (Közreadja az előző és az újabb rajzokat.) A Dunáról nézve – ENSZ hajóval végigjárta a partszakaszt – a növényzet szinte mindent eltakar. A plakettet nem szabad összetéveszteni egy képeslappal. Ha ma kiválasztják a megfelelőt, akkor elkészíti térben is, úgy jobban érzékelhető.

A testület tagjai a 3 plakett terv közül az 1. számú tervet választották és 7 szavazattal 2 ellenében az alábbi határozatot hozták: 

33/1996. (VI.19.) Kt. számú határozat
a „Dunaszekcsőért” emlékplakettről

A képviselő-testület megbízza Szökőcs Béla grafikust, hogy az emlékplakett végleges tervét készítse el, és gondoskodjon a bronzplakett elkészíttetéséről.

3. napirendi pont: Hegedűs György polgármester tájékoztatja a képviselőket, hogy lejárt határidejű határozat nincs. Fontosabb eseményként elmondja, hogy június 6-án a Regionális Munkaerőképző és fejlesztő Központ a Művelődési Központban a munkanélküliek számára rendezvényt tartott. A propaganda megfelelő volt, ennek ellenére 3 fő vett részt, mégpedig olyan fiatalok, akik most végeztek a középiskolában.
Sajnálatos, hogy a rendezvény szervezői többen voltak, mint az érdekeltek.

Június 6-án Bólyban a Térségi Tanács ülésén megalakult a Területfejlesztési Tanács, elnöke Hárs József. Ő egyben a megyei Területfejlesztési Tanács tagja is. Öt fős elnökséget és három főből álló felügyelő bizottságot választottak. 

A Térségi Tanács ezzel átalakult Mohács Térségi Területfejlesztési Társulássá.

Kéri a képviselőket, hogy e hónap végéig írásban vagy szóban jelezzék az elképzeléseiket, hogy mit lehetne és mit kell megvalósítani községünkben.

A mai napon Pécsen a jegyzővel együtt átvettük az önkormányzatot megillető DÉDÁSZ részvényeket, ugyanott letétbe is helyeztük. Ugyancsak ma átvettük 1.180.000 Ft értékben a gyógyszertári részvényeket is.

Draskovits Pál: Távlati tervként komoly iparterület kialakításában kellene a testületnek gondolkodnia. A csatornázást sem szabad elfelejteni.

További hozzászólás nem hangzott el, vita nélkül 9 szavazattal 0 ellenében az alábbi határozat született:

34/1996. (VI.19.) Kt. számú határozat
a lejárt határidejű határozatokról

A képviselő-testület a két ülés között történt fontosabb eseményekről szóló tájékoztatót tudomásul veszi.

4.) napirendi pont: Pest Éva jegyző ismerteti, hogy az elmúlt ülésen úgy foglalt állást a testület, hogy június 30-ig dönt a Duna Beton Kft. kérelméről. Kéri, hogy mondják el a véleményüket.

Galambosi László: Véleménye az, hogy nem szabad eladni azt a területet. Az ígért fejlesztést eddig is megcsinálhatták volna. Kikerülne az eladással az ellenőrzésük alól.

Tóth András: A fásítás, portalanítás már régen megtörténhetett volna, ahhoz nem kell árajánlat, pedig több alkalommal is rákérdezett. Az üzem állaga évek óta romlik, semmiféle állagmegóvás sem történt. A foglalkoztatás sem vonzó, hiszen alig foglalkoztatnak 10 főt. Ráadásul télen csibék tartásával foglalkoztat. A vegetálás szintjén vannak, a foglalkoztatás nemhogy nőne, hanem folyamatosan csökken. A terület az önkormányzat tulajdona, vegyük meg mi a Kft-től az üzemet.

Dr. Schmidt József eltávozik az ülésről.
Szödényi István: Egyszer már meg akarták venni a területet. Az ötleteiket légből kapottnak tartja. A környezetüket elhanyagolják, az úttestet – és lakókörnyezetről van szó  az odajáró hatalmas teherautók teljesen tönkretették. Egyszer szóvátette, és kérte őket, hogy megmaradt betonnal töltsék ki a lyukakat. Azt válaszolták, hogy nem jótékonysági intézmény a vállalat.

Guzsván Lajosné: Nem szabad eladni, ha kikerül a tulajdonunkból akármi is történhet a telekkel. Fel kell szólítani a Kft-t arra, hogy az áldatlan állapotú területét tegye rendbe, végezzenek tereprendezést. Gondol itt főleg a vízelvezető árokra és környékére. Itt szeretné megemlíteni, hogy a strand szemétgyűjtését és az elszállítást meg kell oldani, mert itt a nyár, és egyre több a strandoló.

Hegedűs György: Olyan fontos stratégiai területnek tartja, mely nem kerülhet ki az önkormányzat tulajdonából.

További kérdés, hozzászólás nem volt, a testület tagjai 8 szavazattal 0 ellenében az alábbi határozatot hozták:

35/1996. (VI.19.) Kt. számú határozat
a Duna Beton Kft. ingatlanvásárlási kérelméről

A képviselő-testület a Duna Beton Kft. kérelmét, melyben a telephelyének területét – mely az önkormányzat tulajdona – meg kívánja vásárolni, elutasítja.

Határidő: 1996. június 30.

Felelős: Hegedűs György polgármester

5.) napirendi pont: Hegedűs György polgármester ismerteti Révész János pécsi lakos kérelmét. (A kérelem a jegyzőkönyv melléklete.)

A kérelmet el kell utasítani, mert forgalomképtelen közterületről van szó. Ajánlhatunk más területet - pl. a megszűnő gázcsere-telep helyét – a panzió felépítésére.

A kérelemmel kapcsolatban vita nem alakult ki.

6.) napirendi pont: Pest Éva jegyző tájékoztatja a képviselőket arról, hogy Darvasi Albert és Bartók Katalin 1996. június 15-én házasságot kötöttek, így megfelelnek a fiatal házasok helyi támogatásáról szóló rendelet feltételeinek. Az adásvételi szerződést már mellékelték is 

A képviselők általános véleménye, hogy a támogatás összege 100.000 Ft legyen, ennek megfelelően 8 szavazattal 0 ellenében az alábbi döntést hozták:

36/1996. (VI.19.) Kt. számú határozat
Vissza nem térítendő támogatás odaítéléséről

A képviselő-testület Darvasi Albert és Bartók Katalin Dunaszekcső, Kinizsi u. 10. szám alatti lakosok részére a Dunaszekcső, Bem u. 9. szám alatti lakóház megvásárlásához 100.000 Ft vissza nem térítendő támogatást nyújt a 7/1991.(X.17.) sz. önkormányzati rendelet alapján.

Határidő: 1996. június 30.

Felelős: Hegedűs György polgármester

Egyebek: Hegedűs György polgármester bejelenti, hogy 1996. július 1-től kezdődően újra két körzeti megbízott rendőr dolgozik a községben. A szolgálati lakás felújítása már megkezdődött.

Schmidt József vállalkozó megfelelőnek tartja a volt Pártház fennmaradó helyiségeit tevékenysége ellátásához. Kéri, hogy a testület határozza meg a bérleti díj összegét.

A képviselők egybehangzóan 10.000 Ft+ÁFA/hó bérleti díjat javasolnak. Ennek megfelelően 8 szavazattal 0 ellenében az alábbi határozatot hozták:

37/1996. (VI.19.) Kt. számú határozat
a Rév u. 2. szám alatti ingatlan további

helyiségeinek bérletei díjáról

A képviselő-testület bérbe adja a Rév u. 2. szám alatti ingatlan további helyiségeit Schmidt József Dunaszekcső, Rákóczi u. 105. szám alatti lakosnak, vállalkozónak tevékenysége gyakorlása céljára 10.000 Ft+ÁFA/hónap bérleti díjért.

A bérleti díj megállapításakor a képviselő-testület figyelembe vette a 7/1996. (V.23.) számú önkormányzati rendelet 6.§.(5) bekezdését.

Határidő:  1996. június 30.

Felelős: Hegedűs György polgármester

Faller János képviselő részletes tájékoztatást ad, és még ötleteket vár a június 23-ai egész napos „Szomszédolás” önkormányzati rendezvénnyel kapcsolatban. (A részletes program a jegyzőkönyv melléklete.)

Javaslatként elhangzott, hogy a vetélkedő zárt térben, a tornateremben kerüljön megtartásra. A képviselők javaslata alapján a kerékpárverseny útvonala is módosításra került, mert nagyon balesetveszélyes az eredeti pálya.

Egyéb más nem hangzott el, több napirend nem lévén a polgármester az ülést berekesztette.

Kmf.


Hegedűs György
Pest Éva


Polgármester
jegyző 

Dunaszekcső Község Polgármestere

7/1996.

Meghívó

A Dunaszekcső Községi Önkormányzat képviselő-testülete 1996. június 19-én 17 órai kezdettel ülést tart, melyre meghívom.

Az ülés helye: Községháza tanácsterme

Napirendi pontok:

1.) Lejárt határidejű határozatok végrehajtása, a két ülés között történt fontosabb események

Előadó: Hegedűs György polgármester

2.) Az üzemanyag-töltő állomásnál létesítendő parkoló és PB gázcsere-telep ismételt tárgyalása

Előadó: Hegedűs György polgármester

3.) A Duna Beton Kft. vételi ajánlatának végleges elbírálása

Előadó: Pest Éva jegyző 

4.) Telekvásárlási kérelem ügyében döntés

Előadó: Hegedűs György polgármester

5.) Fiatal házasok részére vissza nem térítendő támogatás

Előadó: Pest Éva jegyző 

6.) Egyebek

Dunaszekcső, 1996. június 14.



Hegedűs György



Polgármester

Szomszédolás

Dunaszekcső község önkormányzata szeretettel hívja és várja Dunaszekcső és a környező települések lakóit egy kis 

„SZOMSZÉDOLÁSRA”

Ideje: 1996. 06.23. 9.00 órától

Résztvevő települések:

· Dunaszekcső

· Bár

· Báta

· Bátaszék

· Döbrököz

PROGRAMOK

Versenyek és szabadtéri rendezvények:

Színhelye:
SEAT-Takács, Szekszárd

AUTÓKIÁLLÍTÁS:

Kiállítók:
SEAT-Takács, Szekszárd


SUZUKI-Varga, Lánycsók

9.00
SEAT váltó Alsó tagozatosok váltóversenye

10.30
SUZUKI váltó Felső tagozatosok váltóversenye

11.00
Halászléfőző verseny

Jelentkezni lehet a helyszínen. Alapanyag 2 kg ponty, amit a versenyzőnek kell beszerezni. Tűzifát biztosítunk. Minden egyes indulónak 300.- Ft-ot visszatérítünk.

13.15
Pacific Duatlon Montainbike kerékpárverseny

13.45
Szurdok Kupa kismotor verseny

A programokra nevezni a helyszínen lehet

14.15
Őrző-védő bemutató

15.00
„AGYAK AGYALNAK” Szellemi millecentenáriumi vetélkedő


polgármestereknek.

16.00
Karate bemutató


AEROBIC bemutató


Kulturális műsor szabadtéri színpadon


Fellépnek: Dunaszekcső Old Boys




    Dunaszekcső gyermekcsoport




    Heimat német táncegyüttes Bátaszék

TERMÉKBEMUTATÓK ÉS VÁSÁR

Színhelye: 
Általános Iskola sportcsarnok

Kezdési időpont:
11.00

Horgászcikkek
- TRANSOCEAN Kft. Szekszárd

Könyvek
- KASSÁK Kiadó Budapest

Számítástechnika
- SZÜV Computer-M. Szekszárd

Barkácsszerszámok,

BLACK&DECKER
 - Valentin Ker. Szekszárd

Termékbemutató és kóstoló 12.00

A Fontos családtag „Délhús”: termékeiből

Tej-Tejtermékek és Milch Kft mohácsi lerakatából

Zöldségekkel a korszerű táplálkozásért

Rostos és szűrt gyümölcslevek a Pacific-től

13.00 Polgármesteri fogadás a támogatókkal.

Színhely: Dunarév Halászcsárda

Támogatóink: Dunaszekcső Önkormányzat, Duna Gyöngye MSZÉSZ, Délhús, Pepsi Cola, Seat-Takács, Suzuki-Varga, Aktiviti Bt, SZÜV Szekszárd, Kassák kiadó, Valentin ker. , Transocean Kft, Pécsi Sörgyár Rt., Hungária Biztosító Mohács, Milch Kft Pécs, Baranya Süt Rt. Mohácsi Üzem-Zúgó Albert

